CELEX: 62009CN0035
Language: et
Date: 2009-01-28 00:00:00
Title: Kohtuasi C-35/09: Eelotsusetaotlus, mille esitas Corte suprema di cassazione (Itaalia) 28. jaanuaril 2009 — Ministero dell'Economia e delle Finanze, Agenzia delle Entrate versus Paolo Speranza

4.4.2009   
            
            
               ET
            
            
               Euroopa Liidu Teataja
            
            
               C 82/16
            
         Eelotsusetaotlus, mille esitas Corte suprema di cassazione (Itaalia) 28. jaanuaril 2009 — Ministero dell'Economia e delle Finanze, Agenzia delle Entrate versus Paolo Speranza
   (Kohtuasi C-35/09)
   (2009/C 82/29)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Kassaatorid: Ministero dell'Economia e delle Finanze ja Agenzia delle Entrate
   
      Vastustaja: Paolo Speranza
   Eelotsuse küsimused
   
               1)
            
            
               Kas direktiivi 69/335/EÜ (1) artikli 4 lõike 1 punkti c, mille kohaselt maksustatakse kapitalimaksuga kapitaliühingu kapitali suurendamine mis tahes varalise sissemaksega, tuleb tõlgendada nii, et maksu kohaldatakse tegeliku sissemakse suhtes ja mitte lihtsa kapitali suurendamise otsuse suhtes, mida ei ole sisuliselt ellu viidud?
            
         
               2)
            
            
               Kas direktiivi 69/335/EÜ artikli 4 lõike 1 punkti c tuleb tõlgendada nii, et maksu tuleb kohaldada üksnes äriühingu suhtes, kelle kapitali suurendatakse, ja mitte avalik-õigusliku ameti kandja suhtes, kes akti koostas või kellele see saadeti?
            
         
               3)
            
            
               Kas igal juhul on proportsionaalsuse põhimõttega kooskõlas kaitsemeetmed, mida pakuvad Itaalia õigusnormid avalik-õigusliku ameti kandjale, arvestades sellega, et Vabariigi Presidendi 1986. aasta dekreedi nr 131 artikkel 38 näeb ette, et kapitali suurendamise otsuse kehtetus või tühistatavus ei oma mingisugust tähtsust ning võimaldab makstud maksu tagastamist vaid tsiviilkohtumenetluse raames tehtud jõustunud otsuse alusel, millega tunnistatakse akt kehtetuks või tühistatakse?
            
         
      (1)  EÜT L 249, lk 25; ELT eriväljaanne 09/01, lk 11.